**VÝZVA NA PREDKLADANIE PONÚK**

**na civilnú zákazku s nízkou hodnotou podľa ust. § 117 ods. 1, 2, 3 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „Zákon“) pre predmet zákazky (ďalej len „Výzva“):**

***„Služby programátora“***

1. **Identifikácia osoby podľa §8 zákona o verejnom obstarávaní**

Názov: Slovenský olympijský výbor (ďalej aj „SOV“)

Sídlo: Kukučínova 26, 838 08 Bratislava

Konajúci: PaedDr. Jozef Liba, generálny sekretár SOV

IČO: 308 11 082

Tel.: 02/49256101

Fax: 02/49256102

Kontaktné miesto: VO SK a.s., Záhradnícka 151, 821 08 Bratislava

Kontaktná osoba: Zuzana Bachratá, bachrata@vosk.sk

 Telefón: +421 917 774 777

1. **Predmet zákazky**
	1. Názov predmetu zákazky: „**Služby programátora“**
	2. Opis predmetu zákazky: Programovanie a správa internetových stránok (predovšetkým s použitím PHP, HTML5, JS, CSS); analytické práce; návrh databázových štruktúr
	3. Spoločný slovník obstarávania (CPV):

Hlavný predmet: Hlavný slovník: 72200000-7 Programovanie softvéru a poradenstvo

* 1. Predpokladaná hodnota zákazky: **39 984,- EUR bez DPH.**
1. **Miesto a lehota poskytnutia predmetu zákazky**
	1. Miesto dodania predmetu zákazky: SOV, Kukučínova 26, 838 08 Bratislava
	2. Trvanie zmluvy alebo lehoty uskutočnenia: výsledkom bude rámcová zmluva na obdobie 4 rokov, konkrétne zadania budú na základe samostatných objednávok v lehotou poskytnutia služby do 7 dní od potvrdenia objednávky. Predpokladaný počet objednávok záleží od pridelených finančných prostriedkov z Ministerstva školstva vedy výskumu a športu SR.
2. **Zdroj finančných prostriedkov**

3.1 Predmet zákazky bude financovaný z dotácie Ministerstva školstva, vedy, výskumu a športu SR. Predmet zákazky sa bude financovať formou bezhotovostného platobného styku v lehote splatnosti faktúry 30 kalendárnych dní odo dňa jej doručenia.

1. **Zmluva**

4.1 Výsledkom verejného obstarávania na dodanie tovaru bude „Rámcová zmluva“ s platnosťou na 4 roky alebo do vyčerpania finančného limitu 39 984 eur bez DPH podľa toho, ktorá skutočnosť nastane skôr.

4.2 Hodinová sadzba v EUR bez DPH uvedená úspešným uchádzačom bude záväzná pre verejného obstarávateľa.

1. **Obsah ponuky**

Ponuka predložená úspešným uchádzačom musí obsahovať:

* 1. **Kópiu dokladu o oprávnení poskytovať službu** v súlade s ust. § 32 ods. 2 písm. e) Zákona o verejnom obstarávaní (výpis z obchodného registra alebo živnostenský list; ak má uchádzač sídlo mimo Slovenskú republiku, predkladá výpis z obdobného úradného registra s overeným prekladom; ak je uchádzačom občianske združenie alebo nadácia predkladá potvrdenie Ministerstva vnútra SR o vedení v príslušnom registri). Podmienku môže preukázať uchádzač aj predložením platného potvrdenia o jeho zapísaní do zoznamu hospodárskych subjektov podľa ust. § 152 ods. 1 Zákona, resp. predložením čestného vyhlásenia o jeho zapísaní do zoznamu hospodárskych subjektov. Fotokópiu dokladu je potrebné naskenovať a vložiť do systému JOSEPHINE.
	2. Vlastný návrh ceny plnenia predmetu zákazky podľa ***prílohy č.1 - Návrh na plnenie kritériá***, ktorý je potrebný naskenovať a vložiť do systému JOSEPHINE) a **zadanie ceny v systéme JOSEPHINE** vypočítaného v súlade s bodom 7.2. Výzvy a ďalšími informáciami uvedenými vo Výzve.
	3. Podpísaný a vyplnený **návrh zmluvy podľa *prílohy č. 3 Výzvy*** – Návrh zmluvy, ktorý je potrebné podpísať a naskenovať a vložiť do systému JOSEPHINE.
1. **Mena a ceny uvádzané v ponuke**
	1. Verejný obstarávateľ požaduje stanoviť cenu za poskytovanú službu súvisiacu podľa § 3 zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov, v EUR.
	2. Uchádzač predkladá jednu ponuku, pričom musí predložiť ponuku na celý predmet zákazky v členení všetkých požadovaných položiek, ktorý tvorí Prílohu č. 1 Návrh na plnenie kritériá. Cena musí zahŕňať všetky požadované náklady na zabezpečenie predmetu zákazky.
2. **Podmienky predkladania cenovej ponuky**
	1. **Náklady na ponuku**

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok obstarávania.

**8.2 Podmienky účasti**

Uchádzač musí predložiť doklad týkajúci sa osobného postavenia podľa § 32 ods. 1, písm. e) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov – doklad preukazujúci oprávnenie poskytovať predmet zákazky – naskenovaná kópia výpisu z obchodného alebo živnostenského registra alebo obdobnej evidencie podľa miesta sídla alebo podnikania uchádzača.

**8.3 Lehota a spôsob predkladania ponúk.**

 Lehota predkladania ponúk je špecifikovaná v systéme JOSEPHINE.

 Predkladanie ponúk: elektronicky prostredníctvom systému JOSEPHINE

1. **Hodnotenie ponúk podľa Kritéria na hodnotenie:**

najnižšia cena v EUR s DPH

1. **Ďalšie informácie**
2. Verejný obstarávateľ si vyhradzuje právo **neprijať** ani jednu z predložených ponúk.
3. Každému uchádzačovi, ktorého ponuka bola vyhodnocovaná, bude zaslaný výsledok vyhodnotenia jeho ponuky, a to tak že úspešnému uchádzačovi bude oznámené, že „*verejný obstarávateľ ponuku prijíma*“ a ostatným neúspešným uchádzačom bude oznámené, že „*verejný obstarávateľ ponuku neprijíma*“.
4. **Obchodné podmienky**

Plnenie zákazky s úspešným uchádzačom, ktorého ponuka bude verejným obstarávateľom prijatá, bude realizované na základe Zmluvy, ktorej navrhované a požadované znenie verejným obstarávateľom tvorí prílohu č. 2 tejto Výzvy.

V Bratislave 13.09.2017

**Prílohy:**

Príloha č. 1– Návrh na plnenie kritéria

Príloha č. 2- Návrh Rámcovej zmluvy